संक्षेप करने के लिए दस्तावेज़: तमिलनाडु में विश्व हिंदू परिषद (वीएचपी) की राम राज्य रथयात्रा का विरोध जारी है. मुख्य विपक्षी दल डीएमके और अन्य दलों के विरोध के बावजूद र​थयात्रा ने मंगलवार को तमिलनाडु में प्रवेश किया. 

डीएमके के कार्यकारी अध्यक्ष एमके स्टालिन ने विधानसभा में यह कहकर यात्रा का विरोध किया कि इससे राज्य का सांप्रदायिक सौहार्द बिगड़ेगा. 

GROUND REPORT: क्या ‘फ़्लॉप’ रहा राम रथयात्रा की रवानगी का कार्यक्रम?

इसके बाद स्टालिन और डीएमके के सदस्यों ने विधानसभा में नारेबाजी और सदन से बाहर चले गए. इसके बाद बाहर आकर सड़क पर बैठे स्टालिन और विधायकों को हिरासत में ले लिया. 

13 फ़रवरी को उत्तर प्रदेश के अयोध्या से चली इस यात्रा का पहला चरण 25 मार्च को कन्याकुमारी में पूरा होगा.  

लेकिन, कई राज्यों से शांति से गुजरी इस यात्रा के तमिलनाडु में ज़बरदस्त विरोध के क्या मायने हैं और राम राज्य के मुद्दे का राज्य पर क्या प्रभाव है इस संबंध में बीबीसी संवाददाता मोहम्मद शाहिद ने तमिलनाडु के वरिष्ठ पत्रकार डी सुरेश कुमार से बात की. उन्होंने क्या कहा आगे पढ़ें.

कहां से शुरू हुआ विवाद 

इंडियन यूनियन मुस्लिम लीग के एक विधायक ने रथयात्रा का विरोध किया था. उन्होंने कहा था कि यात्रा तमिलनाडु से नहीं निकल सकती. 

इसके बाद डीएमके के नेता स्टालिन ने इस विरोध को आगे बढ़ाया. उनका कहना है कि जब सुप्रीम कोर्ट में राम मंदिर का मामला अब भी लंबित है तो इस समय रथ यात्रा नहीं निकाली जा सकती. उन्होंने इसका सख्त विरोध किया था. इसके बाद कांग्रेस और अन्य विपक्षी दल भी साथ आ गए. 

लेकिन, एक तरफ़ राजनीतिक विरोध चल रहा था तो दूसरी तरफ़ मंगलवार को तिरुनेल्वेली में यात्रा आने वाली थी, लेकिन सोमवार को ही वहां के कलेक्टर ने धारा 144 लगा दी. इसके कारण विरोध और बढ़ गया.

लोगों का कहना था कि यहां धारा 144 लगा दी गई है, लेकिन रथ यात्रा लाने वालों को सुरक्षा दी जा रही है. यहां पर एआईडीएमके की सरकार है या बीजेपी की.

राज्य की हालिया स्थिति क्या है

यहां ज़बरदस्त राजनीतिक विरोध चल रहा है. सड़क जाम करने के कारण डीएमके के कुछ नेताओं को गिरफ्तार भी किया गया.

वहीं, तिरुनेलवेली में भी कुछ नेताओं को गिरफ्तार किया गया है. पहले यात्रा विरुधुनगर में पहुंची और फिर शाम 6:30 बजे मदुरई आई और बुधवार को रामनाथपुरम पहुंची.

तमिलनाडु में विपक्षी दल साथ क्यों 

1992 में बाबरी मस्जिद गिराए जाने...\nसंक्षेप उसी भाषा में जिसमें दस्तावेज़ है:
कर्नाटक और केरल में शांति से रथयात्रा निकलने के बाद तमिलनाडु में कांग्रेस और लेफ्ट इसका विरोध कर रहे हैं.